Բայց մինչ այդ, փորձենք հասկանալ, թե ո՞վ կամ ո՞ր կառույցն է մեր երկրում պատասխանատու գաղտնալսումների համար: Եւ այսպես, ՀՀ ԱԱԾ-ում կա Օպերատիվ տեխնիկական վարչություն, Կառավարական պետ վարչություն, որը պաշտոնյաների վերահսկողությունն է ապահովում հատուկ կապի՝ OC-ի միջոցով եւ իհարկե, ԱԱԾ թույլտվությամբ գործող ՀՀ ոստիկանության 7-րդ վարչություն, որը ունի հատուկ գաղտնալսման բաժին: Ահա այս կառույցներն են դատարանի թույլտվությամբ, հատուկ տեխնիկաների միջոցով` կաբելային կամ ապարատային եղանակով, իրականացնում մարդկանց հեռախոսային գաղտնալսումներ, իսկ կառույցների ղեկավարները նախկին աշխատակիցներ են, համակարգի հնաբնակներ: